Vonke spat op WentworthEngeland se Tommy Fleetwood op die eerste dag van die the BMW PGA-kampioenskap in Wentworth. (Foto: Glyn Kirk / AFP) Die strydbyle tussen spelers wat aan die Tour to Dubai (Europese reeks) en Amerikaanse PGA-reeks deelneem en diegene wat aan die omstrede LIV-reekse deelneem, is nog lank nie klaar geslyp nie. Dis hoekom die vertonings van die spelers voortaan teen mekaar opgeweeg sal word en beskuldigings van geldgierigheid steeds oor en weer sal vlieg. Op Wentworth in Engeland word die derde ronde van die BMW PGA-kampioenskap Saterdag beslis nadat Vrydag se tweede ronde uit eerbied aan die ontslape koningin Elizabeth II afgelas is. Die twee Engelse, Tommy Fleetwood en Andy Sullivan, en Victor Hovland van Noorweë het die eerste ronde in 64 houe (-8) voltooi om die voortou op ŉ trietserige, reënerige dag te neem. Noord-Ierland se Rory McIlroy en die Amerikaner Billy Horschel is albei op 68 (-4). Hulle is twee van die voorbokke wat kritiek aan die LIV-spelers uitdeel. Van die LIV-spelers het die Oostenryker Bernd Wiesberger en die Meksikaan Abraham Ancer (albei 68, -4) die beste gevaar. Van die Suid-Afrikaners is Oliver Bekker en Daniel van Tonder (albei 69), Justin Harding (70), Shaun Norris en Branden Grace (albei 71), Richard Sterne (72), Dean Burmester en Justin Walters (albei 73) en Thriston Lawrence (+2) se name ook in die hoed. Vrouegholf In die Amerikaanse LPGA-reeks vir vroue se Queen City-kampioenskap wat in Cincinnati beslis word, loop die Koreaan Jeon-Geun Lee6 (131, -13) met een hou voor Xiyu Linx van China (132), gevolg deur Alley Ewing van Amerika (133), Sarah Kemp (Australië) en Maria Fassi (Meksiko) wat albei op 134 (-10) is. Suid-Afrika se Paula Reto is op 142 nadat sy tellings van 74 en 68 aangeteken het. In die Switserse Ope vir vroue, wat op Golfpark Holzhausern beslis word en deel is van die Europese reeks, loop Elizabeth Young van Engeland op 135 (-10) met een hou voor. Kort op haar hakke is Christine Wolf van Switserland, Rosie Davies van Engeland, Charlotte Liautier van Frankryk en Linn Grant van Swede (almal 136, -8). Lee-Anne Pace (144), Monique Smit en Lejan Lewthwaite (albei 154) het egter gesukkel.